ኢትዮጵያ የአባይ ውሃን በፍትሃዊነት ለመጠቀም ቁርጠኛ አቋም አላት – አቶ አለማየሁ ተገኑ
ሚኒስትሩ ይህን ያሉት የግብፅ፣ ሱዳንና ኢትዮጵያ የውሃ ሚኒስትሮች በካይሮ የሶስትዮሽ ውይይታቸውን ትናንት በጀመሩበት ወቅት ነው።አቶ አለማየሁ ከሱዳኑ አቻቸው ጋር በመሆን ከግብጹ ፕሬዚዳንት አብዱል ፈታህ ኤልሲሲ ጋር በተለያዩ ጉዳዮች ላይም መክረዋል።ፕሬዚዳንት ኤልሲሲ በዚሁ ወቅት የሶስቱ ሀገራት ግንኙነት በውሃ ጉዳዮች ብቻ ሊገደብ አይገባም ብለዋል።የሀገራቱን ኢኮኖሚያዊ ግንኙነት ለማሳደግ በትብብር መስራት እንደሚያስፈልግም ነው ፕሬዚዳንቱ የተናገሩት።የሱዳን የውሃ ሃብት ሚኒስትር ሙሳ አብደል ሳሊም በበኩላቸው፥ የአባይ ተፋሰስ ሀገራት እርስ በእርስ መተማመንን ሊገነቡ ይገባል ብለዋል።ትናንት ውይይቱን የጀመረው የሶስቱ ሀገራት የቴክኒክ ኮሚቴም በታላቁ የኢትዮጵያ የህዳሴ ግድብ የውሃ ፍሰትና የማህበራዊ ኢኮኖሚ ጥናቶችን የሚያካሂድ አለም አቀፍ ቡድንን ይመርጣል ተብሎ ይጠበቃል።ታላቁ የኢትዮጵያ የህዳሴ ግደብ በአሁኑ ወቅት ግንባታው 40 በመቶ መድረሱን አስታውሶ የዘገበው አህራም ኦንላይን ነው። (ኤፍ.ቢ.ሲ)